laion/Wikipedia-Exotic huggingface dataset:
ג'אט (קבוצה אתנית)

ג'אט (בפנג'אבי: ਜੱਟ, בהינדי: जाट, באורדו:جاٹ, באנגלית: Jat (מבטאים "ג'אאט") היא קהילה אתנית, בזמנו בעיקר חקלאית באופייה, בצפון הודו ובפקיסטן. בהתחלתה עם של רועים על גדות החלק התחתון של הנהר אינדוס בחבל סינד, נדדה עם הזמן צפונה אל אזורי פנג'ב, דלהי, רג'פוטאנה ומערב מישור הגנגס תוך מעבר לחיים מיושבים ולחקלאות. בני ג'אט הפכו למרכיב חשוב בקרב ההודים הפנג'בים. כיום חיים בני ג'אט בעיקר במדינות ההודיות הריאנה, פנג'ב, דלהי, רג'סטן ואוטאר פרדש, ובמדינות פנג'ב וסינד בפקיסטן. בני ג'אט אימצו דתות שונות - הינדואיזם, אסלאם סוני (בפקיסטן) ובמיוחד הסיקיזם. אולם פולחן האבות תופס עדיין תפקיד חשוב בתרבותם ומסורותיהם. בני ג'אט נמנעו תקופות ארוכות להכיר בסמכויות דתיות ופוליטיות, ובמערכת הקאסטות. הם נחשבים "ללא קסטות" והוגדרו לא פעם על ידי שכניהם כ"טמאים". קהילת ג'אט דוברת בעיקר את שפת פנג'בי (הניבים ג'אטקי-הינדי, הינדקי וכו'). חלקם מדברים גם אורדו. קהילת הג'אט ראתה שינויים מרחיקי לכת במאה ה-17, הפלג ההודי של הג'אט נקט במאבק מזוין נגד האימפריה המוגולית בסוף המאה ה-17 ותחילת המאה ה-18. הממלכה הג'אטית הגיעה לשיא פריחתה תחת מהראג'ה סוראג' מאל בבהרטפור, בשנים 1707-1763. חברי קהילת הג'אט באזור פנג'אב אימצו את מנהגי הקהלסה של הסיקים, והם נקראים ג'אטים סיקים. במאה ה-21 הג'אטים היוו 20% מאוכלוסיית חבל פנג'ב, 10% מתושבי בלוצ'יסטן, רג'סטן ודלהי, 2-5% מתושבי סינד, ח'ייבר פח'טונח'ווה ואוטר פרדש. 6 מיליון ג'אט חיים בהודו ו-4 מיליון בפקיסטן. בשנת 2012 העריכו ב"הינדוסטן טיימס" כי יש בעולם 82.5 מיליון ג'אט. המספרים במפקדי האוכלוסין בהודו נמוכים בהרבה. בני ג'אט מוכרים כ"מעמד חלש אחר" (Other Backward Class) ב-7 מתוך 36 המדינות וטריטוריות המרכיבות את הודו, דהיינו ברג'סטן, בהימאצ'ל פרדש, בדלהי, באוטראקהאנד, באוטאר פרדש, במדיה פרדש ובצ'האטיסגאר. קטגוריה זו מעניקה להם זכאות להעדפה מתקנת בתור אוכלוסייה הנמצאת מחוץ למערכת הקאסטות ומעמדה נחשב לעיתים קרובות כנחות. עם זאת ההכרה הזאת לא זיכתה אותם בהעדפה מתקנת בתחום המשרות בממשל המרכזי אלא רק במדינת רג'סטן (החל משנת 1999), להוציא המחוזות בהרטפור ודולפור. בעשור השני של המאה ה-21 עלתה הדרישה מצד בני ג'אט באזורים נוספים לזכות בהעדפה מתקנת. בשנת 2016 ארגנו בני ג'אט ממדינת הריאנה תנועת מחאה המונית לשם כך, שהידרדרה למעשי אלימות והתנגשויות עם כוחות הסדר, עם נפגעים בנפש. במהומות מ-20 בפברואר 2016 חסמו בני ג'אט והרסו דרכי תחבורה אל עיר הבירה של הודו, דלהי, וחלקים מתעלת מונאק המספקת מים לעיר הזאת. 10 מיליון תושבים בדלהי נותקו ממים. כמו כן פגעו ברכוש רב פרטי וציבורי. בעיר רוטאק הציתו חנויות ומפעלים השייכים לקבוצות אתניות אחרות. אדיוואסי מדיה וקבצים בנושא ג'אט בוויקישיתוף 18 הרוגים ו-200 פצועים בהפגנות הריאנה ג'אט, באתר NDTV, פברואר 2016 (באנגלית) ג'אט, באתר אנציקלופדיה בריטניקה (באנגלית) הג'אטים, דף שער בספרייה הלאומית ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.
מגי

מגי הוא שם משפחה שמקורו בסקוטלנד וכן כינוי חיבה שנגזר מהשם מרגרט. האם התכוונתם ל... אישים: ארון מגי – כדורסלן אמריקאי ג'בייל מגי – כדורסלן אמריקאי קווין מגי – כדורסלן אמריקאי מאגי - קשור לקסם אישים ששמם הפרטי הוא מגי
יוסף קולודני

יוסף קולודני (נולד בשנת 1935) שימש בתפקיד אדריכל העיר כפר סבא בשנים 1976–1991. יוסף קולודני נולד בפריז ועלה ארצה בגיל 11 עם משפחתו. הוא למד בתיכון "כצנלסון", שבכפר סבא, וסיים את לימודיו האקדמיים בטכניון בשנת 1957. יוסף קולודני התחיל לעסוק בתכנון ערים בשנת 1963, ובשנת 1976 נתמנה על ידי ראש עיריית כפר סבא דאז זאב גלר, ושימש בתפקיד זה 15 שנה. יוסף קולודני תכנן את תוכנית המתאר הרביעית של כפר סבא בשנת 1976. היא כללה את הרעיון, שכפר סבא תהיה עיר הטובלת בירק, שמשמעה הפרדה חלקית של הולכי הרגל מהתנועה המוטורית במרחבי העיר באמצעות גנים. בנוסף התוכנית כללה בנייה של מרכז עיר חדש בצפון העיר, שיחבר את השכונות המזרחיות עם שאר חלקי העיר. הצפיפות בעיר תוקטן ביחס לערים אחרות. פרס רכטר על תכנון השכונה דפנה שבירושלים (חלק מקבוצת אדריכלים), 1974. פרס רכטר על תכנון תוכנית המתאר ה-4 של כפר סבא, 1984. תואר יקיר העיר כפר סבא בשנת 2012. אלפיים שנה בכפר סבא (1987) יוסף קולודני אדריכל העיר המיתולוגי קיבל את אות "יקיר העיר" כפר סבא בטקס מרגש ורב משתתפים אתר עיריית כפר סבא, 18 באפריל 2012 יוסף קולודני אדריכל העיר המיתולוגי קיבל את אות "יקיר העיר" כפר סבא בטקס מרגש ורב משתתפים, באתר www.kfar-saba.muni.il יוסף קולודני, אלפיים שנה בכפר סבא, הוצאת העירייה, 1987 חולק פרס רכטר לאדריכלות
אריה חיימוביץ'

ר' יהודה אריה (לייב) חיימוביץ' (1862 - 17 באוקטובר 1944) היה רב, מקים בית הכנסת הראשון בכפר סבא ואחד מהתורמים הראשיים לפיתוחה. חיימוביץ' נולד בעיירה חורודיש שבליטא. בהיותו בן 15 הלך יחד עם שאר בני משפחתו לקיליה שבסרביה, שם שימש אביו, ר' חיים כשו"ב, מוהל, מלמד ובעל קורא. בשנת 1890 נשא לאישה את ברכה והשניים עברו לגור יחדיו ברומניה, שם החל אריה לעסוק במסחר בתבואות ואחר כך גם בעצים. פעמיים בשנה היה מעביר עצים באניה מאיסטנבול ליפו והיה מחזיר שקדים. בשנת 1908, כשהיה בבנק עותומן ביפו, הציע לו מתווך קרקעות ערבי בשם איברהים סבאח לקנות חלקת קרקע של 150 דונם בכפר-סבא, וחיימוביץ' קיבל את הצעתו. לאחר מספר חודשים עלה חיימוביץ' יחד עם אשתו ושבעת ילדיו לארץ. המניע העיקרי שלו לעלות לארץ היה בשל היותו ציוני דתי, ובנוסף בגלל היותו סוחר בין ישראל לטורקיה. באותה שנה העלה חיימוביץ' גם את הוריו לירושלים. היה אדוק, ועם זאת שלט גם בשפות רבות ולמד לימודי חול. את תקופת בניית הבתים מתאר ישראל, בנו של ר' יהודה אריה חיימוביץ: "כל מתיישב בנה שני חדרים, מטבח ומרפסת מאבני כורכר מסידני- עלי ומשייך-מוניס. אבי בנה את ביתו בכספו הוא. הוא הזמין אבנים מסותתות מהכפר חבלה, אשר בהרי אפרים. כל אבן עלתה אז בישליק תורכי. כשנודע לד"ר צבי סלור, שאבא בונה בית יפה של אבן מסותת, הציע לו שיכפיל את ביתו והוא יגור בו בשכירות. וכך היה ביתנו הגדול והיפה במושבה. ידידיו של אבא, כששמעו על כוונתו להתיישב בכפר-סבא, שאלו אותו: 'ידענו שאתה ציוני ואידאליסט, אבל אתה יהודי דתי ובכפר-סבא אין בית כנסת ולא תלמוד-תורה, איפה ילמדו הילדים?' השיב להם אבי: 'רבותי, במקום שיהודה אריה יגור בו יהיה בית כנסת ותלמוד-תורה. בעוד חמש שנים יהיו כאן בתי-ספר ובתי-כנסת וכפר-סבא תהיה עיר ואם בישראל ואולי גדולה ויפה מפתח-תקווה" — הספר - כפר סבא בחצר ביתו גידלו חיימוביץ ומשפחתו עופות, שגרמו לרעש רב, ומשכו מזיקים רבים, כמו נחשים ושועלים. מסיבה זו החליטו השכנים לילה אחד לשפוך בקבוק נפט על הכלוב ולשרוף אותו כליל. חיימוביץ' תרם וקידם את בניית בית הכנסת הראשון בכפר-סבא. הוא תרם כספים רבים, ואף את הקרקע עליו נבנה בית הכנסת. בנוסף חיימוביץ' הקים את קרן "גמילות חסדים" בעיר. אריה חיימוביץ' נטע כרם ענבים, ובכך הוביל לפיתוחה של כפר סבא. לחיימוביץ' הייתה העגלה היחידה בכפר סבא, ובאמצעותה נסע פעם בשבוע לפתח תקווה להביא מצרכים, למשפחתו, ולכל אנשי כפר סבא, מיידי ערב שבת, בבית הכנסת הנהיג מנהג לאחר תפילת מנחה, כשהזמין את כל אנשי המושבה לסעודה השלישית של שבת בביתו. חיימוביץ' קיבל לחמניות מהמאפייה, ואת השאר הכינה אשתו ברכה מכינה. כל זקני כפר סבא וכל האנשים החשובים בכפר סבא היו מוזמנים לסעודה הזאת. שלמה אנגל, כפר סבא, עיריית כפר סבא יהודה אבי יוסף, ר' יהודה חיימוביץ הגבאי הראשון, כפר סבא הקטנה
משה גת (קצין)

משה גת (גרוברט) (1930 – אוקטובר 2014) היה איש צבא ישראלי, מלוחמי תש"ח, שפיקד על חטיבה 275. גת נולד וגדל בפולין. הוריו נהרגו כפרטיזנים בלחימה כנגד הוורמאכט. לאחר שעלה לישראל הצטרף לאצ"ל. במלחמת העצמאות לחם בשורות חטיבת גבעתי. לאחר המלחמה עבר לחטיבת גולני. בשורות החטיבה לחם במבצע קדש, ובין השנים 1957–1958 פיקד על סיירת גולני. לאחר מכן לקח חלק בפעולת נוקייב כמפקד כוח חסימה. בין השנים 1965–1967 שירת כמפקד גדוד 13. בטרם מלחמת ששת הימים מונה לסגן מפקד החטיבה, ובמהלכה לחם בקרב תל פאחר. במלחמת ההתשה פיקד על חטיבה 275. לאחר פרישתו מצה"ל שימש סמנכ"ל מינהל מקרקעי ישראל. גרוברט משה, באתר גדס"ר גולני (הקישור אינו פעיל, 18 בנובמבר 2020) אורי שמחוני, יחס ישיר בין כמות הצל"שים וגודל התקלה, באתר nrg‏, 24 באפריל 2001 "ביזיון כזה עוד לא היה", "נעמוש - הרמה הסורית", 18 באפריל 2014 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
SUT

SUT (ראשי תיבות של: Sharif University of Technology; בעברית: אוניברסיטת שריף לטכנולוגיה; בפרסית: دانشگاه صنعتی شریف), שנקראה בעבר "אוניברסיטת אריאמהר לתעשייה", היא אוניברסיטת מחקר ציבורית בטהראן, איראן, הידועה כאוניברסיטה מובילה עבור תלמידים מצטיינים בתחומי ההנדסה, מדעי הטבע ומדעים מדויקים. האוניברסיטה שוכנת בשכונת טרשת בטהראן בסמוך לכיכר אזאדי, ויש לה גם קמפוס בכּיש, אי נופש במפרץ הפרסי. האוניברסיטה נוסדה בשנת 1966. לתקופה קצרה לאחר מהפכת 1979 היא נקראה "אוניברסיטת טהראן לטכנולוגיה". בדירוג ARWU של 2013 הייתה האוניברסיטה מדורגת במקומות ה-100–150 בעולם בתחום ההנדסה. מדיה וקבצים בנושא SUT בוויקישיתוף אתר האינטרנט הרשמי של SUT ערך זה הוא קצרמר בנושא אוניברסיטאות ומכללות ובנושא איראן. אתם מוזמנים לתרום לוויקיפדיה ולהרחיב אותו.
דוד מלובין

רבי יִצְחָק דָּוִד מִלּוּבִּין (מכונה: ר' דוידל' לובינער או ר' דוד לובינער; תקע"ו – ז' בטבת תרנ"ב) היה מצדיקי תנועת החסידות, עלה לארץ ישראל בשנת תרי"ז עם משפחתו, והתגורר בצפת עד פטירתו. נולד לרבי יוסף (בנו של רבי משה שמואל מלובער אשר ניהל עדה בעיר לובין) בשנת תקע"ו, לאחר נישואיו קבע מושבו בלובין בסמוך לזקנו. רבו המובהק היה רבי שמואל מקאמינקא כמו כן הסתופף אצל רבי ישראל מרוז'ין ורבי מנחם נחום ממקארוב (בנו של רבי מרדכי מצ'רנוביל) שהוקירוהו וכבדוהו. בשנת תרי"ז עלה לא"י עם זוגתו חיה, בנם ובתם, והם השתקעו בצפת שם שימש את רבי משה מברדיטשוב, בצפת דבקו בו תלמידיו רבי נפתלי חיים הורוויץ מדזיקוב ורבי מרדכי חיים סלאנים. בתו נפטרה על פניו בשנה הראשונה לנישואיה, ואביה השלים את יתרת נדונייתה לבעלה אחר פטירתה. בנו יוסף התארס עם בת רבי מרדכי לידר, אולם בערב שבת שקודם החתונה התמוטטה חלק מתקרת ביתו על ראשו של החתן, וכתוצאה מהפגיעה נהרג יוסף במקום. במשך כל השבת נהג כהרגלו בכל שבוע, והזמין את הנוהגים לבוא אליו בכל שבת להמשיך במנהגם גם בשבת קשה זו, ורק במוצאי שבת פרץ בבכי ומספד על אסונו הכבד בהצדיקו את הדין עליו. נפטר בז' טבת תרנ"ב, ונטמן בבית החיים הישן בצפת. נוסח המצבה כפי שצווה בצוואתו: פ"נ ר' דוד ב"ר יוסף מלובין נכד הרה"צ ר' משה שמואל מלובער, נלב"ע ז' טבת תרנ"ב. תפארת ישראל, גיליון ח', עמודים 27–29 אידישע וועלט פארומס באתר בינינו חיים יוסף דוד וינברג, מזקנים אתבונן, (אמרות וסיפורי סבו ישראל שמעון קסטלניץ), ירושלים תשע"ב, עמוד קכ"ו יצחק דוד אתרוג, פרי עץ הדר, ניו יורק תשי"ב, עמוד י"ג חיים יוסף דוד וינברג, מזקנים אתבונן, (אמרות וסיפורי סבו ישראל שמעון קסטלניץ), ירושלים תשע"ב, עמוד קכ"ז
שושנה צחור

שושנה צחור-הניגסבר (23 בינואר 1925 - 21 בפברואר 2016) הייתה מפיקת טלוויזיה ישראלית. צחור נולדה בצ'כוסלובקיה ליעקב ומלוין הניגסבר בשנת 1925. בגיל 16 עלתה לארץ ישראל. עבדה בתחילת דרכה כגננת, מורה ומפקחת. מאוחר יותר הצטרפה לטלוויזיה הלימודית (שהפכה לימים לטלוויזיה החינוכית הישראלית), שם שימשה כמנהלת התוכניות. צחור הפיקה בין היתר את סדרות הטלוויזיה לילדים "פרפר נחמד", "רגע עם דודלי", "הבית של פיסטוק", "מה פתאום?" ו"ציפיטפוט". צחור היא זו שנתנה לתוכנית "פרפר נחמד" את שמה (כמחווה לשיר הילדים של פניה ברגשטיין), וחלק מספרי הילדים שיצאו לאור בעקבות התוכנית היו בעיבודה ובעריכתה (כגון: "שלושת הדובים", "מי יתלה את הפעמון?" ו"נרקיס מלך הביצה"). מספר חודשים לפני מותה הוציאה צחור את הספר "אנחנו פה", המתאר את קורותיה. "אנחנו פה", ספרה של שושנה צחור, 2015 מדיה וקבצים בנושא שושנה צחור בוויקישיתוף יעל צחור, סרטון לרגל יום הולדת 90 של שושנה צחור, באתר youtube, ינואר 2015 ראיונות עיתונאיים עם שושנה צחור: היה נחמד ונחמד שהיה, באתר ynet, 17 בנובמבר 2006 אסכולת דודלי, באתר ynet, 18 בספטמבר 2008 בעקבות מותה: רן בוקר, יוצרת "פרפר נחמד" הלכה לעולמה, באתר ynet, 22 בפברואר 2016 ראיון עם עפרה ויינגרטן על שושנה צחור, מתוך "עושה עניין" עם מנחם הורוביץ, גלי ישראל, 23 בפברואר 2016 עופר אדרת, הגננת שזכתה בסלפי עם עוזה, שבי ונולי, באתר הארץ, 12 במאי 2016 שושנה צחור, במיזם "אישים" לתיעוד היצירה הישראלית שושנה צחור, באתר "אידיבי", מאגר הידע העברי לקולנוע ישראלי ועולמי שושנה צחור, באתר MusicBrainz (באנגלית) שושנה צחור (1925-2016), דף שער בספרייה הלאומית ערך זה הוא קצרמר בנושא ישראלים ובנושא טלוויזיה. אתם מוזמנים לתרום לוויקיפדיה ולהרחיב אותו.
הליקה

הליקה (נקרא גם Jupiter XLV) הוא ירחו של כוכב הלכת צדק. הליקה התגלה בשנת 2003 על ידי קבוצת אסטרונומים מאוניברסיטת הוואי בהדרכת סקוט שפרד וקוטלג בשם S/2003 J 6. את שמו קיבל במרץ 2005 על שם הליקה, אחת הנימפות שגידלה את זאוס באי כרתים על פי המיתולוגיה היוונית. קוטרו של הליקה הוא 4 ק"מ. רדיוס מסלולו של הליקה סביב צדק הוא 20,540,000 קילומטר וזמן הקפתו את צדק הוא 601.402 ימים. מהירות הקפתו סביב צדק היא 2.48 קילומטר לשנייה. הליקה משתייך לקבוצת הירחים אננקה אליה שייכים ירחים המקיפים את צדק במרחק של 19.3 עד 22.7 מיליון קילומטר וקרויה על שם הירח אננקה. מדיה וקבצים בנושא הליקה בוויקישיתוף
גלנדורה (קליפורניה)

גלנדורה (באנגלית Glendora) היא עיר במחוז לוס אנג'לס, קליפורניה, ארצות הברית. בשנת 2010 אוכלוסיית העיר מנתה 50,073 תושבים והיו 17,145 יחידות דיור 7.8% מהתושבים בעיר חיים מתחת לקו העוני. בעיר ישנם 8 בתי ספר יסודיים מתוכם אחד סגור ו-3 בתי ספר תיכוניים. מקסיקו מרידה, מקסיקו יפן מואוקה, יפן מדיה וקבצים בנושא גלנדורה בוויקישיתוף אתר האינטרנט הרשמי של גלנדורה (באנגלית)
אורתוסאי (ירח)

אורתוסאי (אנגלית: Orthosie) הוא ירחו של כוכב הלכת צדק. אורתוסאי התגלה בשנת 2001 על ידי קבוצת אסטרונומים מאוניברסיטת הוואי בהדרכת סקוט שפרד וקוטלג בשם S/2001 J 9. קוטרו 2 קילומטרים ומהירות הקפתו סביב צדק היא 2.37 קילומטר לשנייה. רדיוס מסלולו של אורתוסאי סביב צדק הוא 21,075,662 ק"מ ומשך זמן הקפת מסלולו סביב צדק הוא 625.02 ימים. את שמו אורתוסאי הוא קיבל באוגוסט 2003 על שם אחת ההורות, בנותיו של זאוס על פי המיתולוגיה היוונית. אורתוסאי משתייך לקבוצת הירחים אננקה (לקבוצת ירחים זו שייכים ירחים המקיפים את צדק במרחק של 19.3 עד 22.7 מיליון ק"מ ושמה ניתן לה על שם הירח אננקה שהוא גדול מבין ירחי הקבוצה). מדיה וקבצים בנושא אורתוסאי בוויקישיתוף Epoch based on Feb 16, 2017 observation שליפת נתוני המסלול מאתר MPC ירחי צדק סקוט שפרד תיעוד הירחים ופרמטרי המסלול כפי שידועים מתצפיות, יולי 2018
נגה ניר נאמן

נגה ניר נאמן (נולדה ב-18 באוקטובר 1977) היא עיתונאית ישראלית, כתבת לענייני צרכנות בחדשות 13, ומגישה את מהדורת החדשות המרכזית של ערוץ 13 ואת התכנית "המגזין" ניר נאמן נולדה וגדלה בעפולה. סבה יליד פולין היה ניצול השואה ומזכ"ל האיגוד המקצועי של פועלי עפולה, אביה הוא בעל חברה לייעוץ פיננסי, ואמה, בינה ניר, היא מורה לפיזיקה ולמתמטיקה מנהלת בית ספר לשעבר ומרצה לתקשורת פוליטיקה ולתרבות במכללה האקדמית עמק יזרעאל. ניר נאמן התקבלה לתיאטרון צה"ל, אך לא שירתה בו בסוף. אחרי השירות בצה"ל החלה ללמוד תקשורת ומדע המדינה באוניברסיטה העברית בירושלים, ובמקביל עסקה בניקיון בתים ובתרגום ומכירת מאמרים. את דרכה המקצועית החלה כדוברת של ח"כ ויצמן שירי, ולאחר מכן עברה לערוץ הראשון בשנת 1998, כתחקירנית בתוכנית בוקר, כרכזת המערכת של תוכנית האקטואליה "7 וחצי" וכתחקירנית כללית. ב-2002 היא עברה לערוץ 10 עם הקמתו, ושימשה כרכזת מערכת בתוכנית "חדר מצב" עם דוד גלבוע. ב-2003 עברה לתפקיד כתבת לענייני בריאות, וסיקרה בין השאר, את פרשת רמדיה, ומ-2006 שימשה ככתבת צרכנות ובהמשך גם תעופה. ב-2008 במהלך מבצע עופרת יצוקה שידרה מאשקלון. בשנת 2012 שודר בערוץ 10 סרטה התעודי "מיליון דולר בייבי" שעוסק בהוצאות הגוברות והמחיר היקר של תעשיית ההיריון וגידול ילדים בישראל. בשנים 2013–2015 הגישה ניר נאמן לצד סיון כהן את תוכנית הצרכנות היומית הכול כלול בערוץ 10. קיבלה את אות המופת של עמותת אומ"ץ לשנת 2015 עם סיון כהן, על עבודתן העיתונאית של שתיהן במסגרת התוכנית. מ-2015 מגישה את מוסף התחקירים "ברקוד" במהדורת החדשות המרכזית של ערוץ עשר. משמשת כמגישה מחליפה בתוכנית חמש עם רפי רשף. ב-2016 הגישה ביחד עם דני רופ כמה ימים בשבוע את תוכנית הבוקר בערוץ 10, במקום התוכנית "אורלי וגיא", בעקבות יציאתם של אורלי וילנאי וגיא מרוז לחופשה. ב-20 ביולי 2016 החלה להגיש את מהדורת החדשות המרכזית של ערוץ עשר, לסירוגין עם תמר איש-שלום וטלי מורנו. ב-2019 ניר נאמן עזבה את "ברקוד" כחלק ממיזוג רשת-עשר. ב-20 במאי 2020 החלה להגיש את התוכנית "לפני החדשות". ב-14 באוגוסט 2020 החלה להגיש את התוכנית "המגזין". באוקטובר 2020 נפגעה מנפילה במהלך צילומים, ולאחר מכן נדרשה לתקופת החלמה ממושכת. ניר נאמן הייתה נשואה לאורן נאמן, מנהל מכירות ובעבר עוזר פרלמנטרי של חברת הכנסת לשעבר סופה לנדבר, ולהם בן ובת. מתגוררת בגבעתיים. מדיה וקבצים בנושא נגה ניר נאמן בוויקישיתוף נגה ניר נאמן, ברשת החברתית פייסבוק נגה ניר נאמן, ברשת החברתית אקס (טוויטר) נגה ניר נאמן, ברשת החברתית אינסטגרם נגה ניר נאמן, במסד הנתונים הקולנועיים IMDb (באנגלית) נגה ניר נאמן, במיזם "אישים" לתיעוד היצירה הישראלית נגה ניר נאמן, חדשות 13 באתר חדשות 13 קרן נתנזון-ויץ, דינה חלוץ, נאמנה למקור: כך הפכה כתבת הצרכנות לאימת החברות הגדולות, באתר ynet, 21 בפברואר 2016 רז שכניק, כוכב נגה, באתר ynet, 22 ביולי 2016 שיר זיו, "עבדתי שנים כמנקה. העדפתי לנקות אסלות מאשר להגיש קפה", באתר ישראל היום, 21 במאי 2020 רועי בהריר, סחיטה לאור יום: מדוע תינוק ישראלי עולה יותר?, באתר nrg‏, 20 במאי 2012 מיה מנע‏, הפרחים לבלווטניק, באתר וואלה, 23 ביולי 2015 לי-אור אברבך, ‏עוד צרכנות בחדשות 10: מוסף יומי חדש במהדורה, באתר גלובס, 2 במרץ 2015 רן בוקר, המגישה החדשה של חדשות 10: נגה ניר נאמן, באתר ynet, 15 ביולי 2016 במהלך צילומים: כתבת חדשות 13 נפצעה ופונתה לביה"ח, באתר "סרוגים", 25 באוקטובר 2020 אורית מרלין רוזנצוייג, נגה ניר נאמן: "הייתי בטוחה שאני הולכת להיות נכה לנצח", באתר ynet, 23 באוגוסט 2021
גלנדורה

האם התכוונתם ל... גלנדורה (קליפורניה) עיר בקליפורניה גלנדורה (מיסיסיפי) כפר במיסיסיפי גלנדורה (ניו ג'רזי) עיר בניו ג'רזי גלנדורה - מפיק ומנחה טלוויזיה
גלנדורה (מיסיסיפי)

גלנדורה (באנגלית Glendora) הוא כפר במיסיסיפי בארצות הברית. בשנת 2000 היו בכפר 285 תושבים 60 משפחות ו-73 יחידות דיור. מדיה וקבצים בנושא גלנדורה בוויקישיתוף אתר האינטרנט הרשמי של גלנדורה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
גלנדורה (ניו ג'רזי)

גלנדורה (באנגלית Glendora) היא יישוב לצורכי מפקדים (CDP) במחוז קמדן בניו ג'רזי שבארצות הברית. מבחינה מנהלית הוא מהווה חלק של עיריית גלוסטר בשנת 2010 היו בגלנדורה 4,750 תושבים. מדיה וקבצים בנושא גלנדורה בוויקישיתוף ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
גביע המדינה בכדורגל 1990/1991

גביע המדינה בכדורגל 1990/1991 הייתה התחרות ה-53 מאז היווסדה וה-38 לאחר קום מדינת ישראל. המשחקים החלו בספטמבר 1990 והסתיימו ב-4 ביוני 1991. מכבי חיפה ניצחה במשחק הגמר ובכך זכתה בגביע השני שלה ובדאבל הראשון שלה. בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות הליגה הלאומית, שהייתה הליגה הבכירה באותה שנה. שלוש קבוצות מהליגה הלאומית הודחו כבר בסיבוב ח' על ידי קבוצות מהליגה נמוכה יותר. הפועל ירושלים נוצחה בביתה בידי מכבי השקמה מליגה א', כאשר הפסידה לה באצטדיון ימק"א 2-1. הפועל תל אביב נוצחה בידי הפועל רמת גן מהליגה הארצית 1-0 שמשון ת"א ניצחה את הפועל כפר סבא 3-5 לאחר הארכה (שתי הקבוצות נפגשו עונה קודם לכן במשחק הגמר בו ניצחה כפר סבא, ובסיום אותה עונה ירדה שמשון ת"א לליגה השנייה). ארבע קבוצות עלו לשמינית הגמר ללא משחק: מכבי עירוני אשדוד והפועל טבריה מהליגה הארצית ובני חצור והפועל קריית אונו מליגה א'. הקבוצה שאירחה את המשחק הראשון במגרשה הביתי צוינה כראשונה בכל זוג. הערה: הקבוצה שיחקה בליגת משנה. ערך מורחב – גמר גביע המדינה בכדורגל 1991 תוצאות המשחקים החל מהסיבוב השמיני משחק הגמר, סרטון באתר יוטיוב
חום אנושי

חום אנושי הוא אלבום הבכורה של נעם רותם שיצא בשנת 2004. את האלבום הקליט רותם לאחר שבמהלך שנות ה-90 הוציא שני אלבומים במסגרת להקת קרח 9, בה היה שותף בין השאר עם אוהד קוסקי שהמשיך ושיתף עמו פעולה ביצירת האלבום. לבד מהשירים המקוריים, כולל האלבום חידוש בעברית לשירו של דייוויד בואי Fantastic Voyage הפותח במקור את האלבום Lodger. כל השירים נכתבו והולחנו על ידי נעם רותם ואוהד קוסקי למעט היכן שמצוין.  נועם רותם: שירה, גיטרות, טמבורין אסף תלמודי: פסנתר, קלידים, והפקה מוזיקלית אוהד קוסקי: גיטרה חשמלית, שירה ב"כל הכח" קוזו: בס עודד פרח: תופים אלדד גואטה: קלידים, מפוחית, בס ב"כל הכח" ו"מסע פנטסטי" אורי כנרות: steel guitar אייל תלמודי: סקסופון אדם שפלן: בס, גלוקנשפיל ב"הומור" גילי רייכנטל: תופים ב"מסע פנטסטי" שלומי שבן: פסנתר ב"הומור" אסף אמדורסקי: פסנתר ב"אהבת חיי" האלבום חום אנושי באתר Discogs חום אנושי באתר bandcamp שלום מרקוביץ: פחות אבל עוד קריר - ביקורת על האלבום, באתר השרת העיוור, 02/09/06 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מילטון מילן

מילטון מילן (באנגלית Milton Milan; ‏ 10 בנובמבר 1962) הוא פוליטיקאי אמריקאי. היה ראש עיריית קמדן בין השנים 2000 - 1997. מילן גדל בצפון קמדן ובשנת 1995 נבחר לכהן במועצת העיר. במהלך הקדנציה הראשונה שלו הוגש נגדו כתב אישום בגין לקיחת שוחד וב-2000, הוכרע נגזר דינו של מילן ליותר מ-6 שנות מאסר על קבלת שוחד משותפים של בוס המאפיה ראלף נטלה (Ralph Natale), בקשת שוחד ושיפוצי בתים בחינם, מעילה בכספי קמפיין בחירות, והלבנת כספי סחר בסמים. מילן היה ראש העיר השלישי של קמדן שהורשע בלקיחת שוחד. Peterson, Iver (31 במרץ 2000). "In Camden, Another Mayor Is Indicted on Corruption Charges". The New York Times. נבדק ב-22 במרץ 2014. {{cite news}}: (עזרה) Vargas, Claudia (7 ביוני 2011). "Milton Milan Jr. to seek Camden Council seat". The Philadelphia Inquirer. נבדק ב-22 במרץ 2014. {{cite news}}: (עזרה)
גביע הזהב של CONCACAF לנשים 2014

גביע הזהב של CONCACAF לנשים 2014, הוא גביע הזהב לנשים התשיעי שארגנה CONCACAF. הטורניר נערך בארצות הברית והתקיים מ-15 באוקטובר עד ה-27 באוקטובר 2014. הגביע שימש כטורניר המוקדמות לגביע העולם 2015, שנערך שנה לאחר מכן בקנדה. זהו גביע הזהב היחיד בו לא השתתפה נבחרת קנדה, וזאת מכיוון שהיא העפילה אוטומטית לגביע העולם כמארחת. במשחק הגמר נפגשו המארחות ארצות הברית (בפעם השביעית בתולדותיה) וקוסטה ריקה, שלה זה היה גמר ראשון אי פעם במפעל. בסיום המשחק, שנערך בצ'סטר, פנסילבניה, הביסה ארצות הברית 0-6 את קוסטה ריקה וזכתה בטורניר. אבי וומבאך, שכבשה רביעייה בגמר, סיימה כמלכת השערים של הטורניר עם 7 כיבושים. בפרס השחקנית המצטיינת זכתה קרלי לויד, וחברתה לנבחרת הופ סולו קיבלה את פרס השוערת המצטיינת. בעקבות מיקומן כשלושת הראשונות, העפילו ארצות הברית, קוסטה ריקה ומקסיקו ישירות לגביע העולם כנציגות CONCACAF, ואילו טרינידד וטובגו שסיימה במקום הרביעי נשלחה לשני משחקים בשיטת בית-חוץ נגד אקוודור על הכרטיס הנוסף לטורניר. בסיום משחקים אלו, נוצחה טרינידד וטובגו והפסידה את המקום בגביע העולם. WNT Rolls Past Costa Rica 6-0 to Win 2014 CONCACAF Women’s Championship Crown, באתר פדרציית הכדורגל של ארצות הברית‏, 26 באוקטובר 2014
לי סונג-יאול

קוריאה זהו שם קוריאני; שם המשפחה הוא לי. לי סונג-יאול (בקוריאנית: 이성열; ‏נולד ב־27 באוגוסט 1991) נודע יותר בשם סונג-יאול ובכינוי צ'ודינג (באנגלית: Choding). כינוי זה ניתן לו בשל התנהגותו הילדותית אך החביבה בכל הנוגע לתחרותיות. הוא זמר ושחקן דרום קוריאני. הוא משמש כזמר בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. סונג-יאול יחד עם חברי הלהקה, אל וסונג-ג'ונג עשו את הופעת הבכורה שלהם כתת-להקה, אינפיניט F בנובמבר 2014 עם הוצאתו לאור של האלבום שלהם, Azur. לי סונג-יאול נולד וגדל ביונגין, קוריאה הדרומית ב-27 באוגוסט 1991. יש לו אח אחד קטן יותר בשם לי דה-יאול. ב-15 בפברואר 2013 סיים סונג-יאול את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד איתו בתוכנית, אל, הו-יא, דונג-וו וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011. ערך מורחב – אינפיניט דונג-וו עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כראפר ראשי ורקדן מוביל של הלהקה. הקבוצה ערכה את הופעת הבכורה שלה ב-9 ביוני 2010. ערך מורחב – אינפיניט F סונג-יאול יחד עם חבריו ללהקה, אל וסונג-ג'ונג עשו את הופעת הבכורה שלהם כתת-הלהקה אינפיניט F. זוהי תת-הלהקה השנייה של הלהקה. הם הוציאו לאור את האלבום שלהם ששמו Azur בשנת 2014. מדיה וקבצים בנושא לי סונג-יאול בוויקישיתוף אתר האינטרנט הרשמי של לי סונג-יאול לי סונג-יאול, ברשת החברתית אקס (טוויטר) לי סונג-יאול, ברשת החברתית אינסטגרם לי סונג-יאול, במסד הנתונים הקולנועיים IMDb (באנגלית) לי סונג-יאול, באתר MusicBrainz (באנגלית)